Emil Kondrup fortsætter missionen for at få de unge nordjyders stemmeprocent op. Efter en tur i Hjørring står det klart, at det skal gøres fedt at stemme.

Missionen om at øge stemmeprocenten blandt unge i Nordjylland fortsætter. Det viser sig, at andengangsvælgerne har svært ved at komme til stemmeurnerne igen. Men bare rolig - Emil fikser det. I første afsnit fandt Emil ud af , at hans ansigt ikke var nok i sig selv til at hive stemmer hjem, desværre. Her var han oppe imod Hjørring-attituden og bølgerne i Løkken. Men i andet afsnit sporer han sig ind på, hvad der så skal til. Fed åbenbaring I sidste uge fiksede Emil Hjørring-attituden og fik sig samtidig en åbenbaring - det skal gøres fedt at stemme. Nu skal han bare finde ud af, hvordan den nød knækkes. - Er det, at man lige får et bolsje og en kuglepen, når man går fra stemmeboksen? spørger han. Men det er det ikke. Der skal bruges et catchy slogan og et køretøj af en art. Er en bus for meget? Måske. Et stort rundt klistermærke med Emils ansigt og sloganet "Emil pumper procenterne" på bilen giver den rette stemning. - Det bliver skide godt det her, og med de ord kører Emil igen på mission. Ugilt vinder over Hjørring I Ugilt er stemmeprocenten 10 procent højere end i Hjørring. Og det bruger Emil selvfølgelig mod hjørringboerne. - Er fornemmelsen af Hjørring, at de kan ikke, og de vil ikke? provokerer han. Den nordjyske demokratiforkæmper rækker ud til diverse ekspedienter i Hjørrings butikker. De kan lige så godt sælge stemmer, når nu de allerede står bag kassen og svinger varer over disken. Kampagnen er støttet af TrygFonden. Se hvordan det går for Emil her: Se første afsnit her: